Diari Oficial de la Generalitat Valenciana


Sumari del DOGV 5706, del 19-02-2008 (2008/1692)

RESOLUCIÓ de 14 de desembre de 2007, de la Direcció General d'Energia, per la qual s'atorga a Iberdrola Distribución Eléctrica, SAU l'autorització administrativa i s'aprova el projecte d'execució, per a l'ampliació de la subestació transformadora de 220/132/66/20 kV, denominada ST Alzira, al terme municipal d'Alzira, província de València, en la part corresponent a les instal·lacions elèctriques de distribució. Expedient ATASCT/2006/510.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5706

Data del DOGV
:   19-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1692


Data del document
:   14-12-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alzira
    * indústria elèctrica
    * empresa privada

RESOLUCIÓ de 14 de desembre de 2007, de la Direcció General d'Energia, per la qual s'atorga a Iberdrola Distribución Eléctrica, SAU l'autorització administrativa i s'aprova el projecte d'execució, per a l'ampliació de la subestació transformadora de 220/132/66/20 kV, denominada ST Alzira, al terme municipal d'Alzira, província de València, en la part corresponent a les instal·lacions elèctriques de distribució. Expedient ATASCT/2006/510. [2008/1692]  
Vista la sol·licitud presentada per Iberdrola Distribución Eléctrica, SAU, amb domicili als efectes de notificacions a 46822, València, c/ Menorca, 19, en data 28 de setembre de 2006, davant del Servici Territorial d'Energia de València, perquè se li concedisca l'autorització administrativa i l'aprovació del projecte d'execució, de l'ampliació de la subestació transformadora de 220/132/66/20 kV, denominada ST Alzira, amb accés des de la carretera CV-50, PK 6, al paratge denominat Sant Bernat, al terme municipal d'Alzira, província de València. (ATASCT/2006/510).  
S'adjunta el projecte d'execució de l'esmentada instal·lació firmat per tècnic competent i visat pel col·legi oficial corresponent en data 27 de setembre de 2006.  
Vist que, consta com a antecedent, l'última ampliació de la citada subestació transformadora autoritzada per Resolució de 6 de setembre de 2004, d'esta Direcció General d'Energia.  
Vist que va ser publicat l'anunci corresponent a la informació pública del projecte, prevista en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en el Diari Oficial de la Comunitat Valenciana del 16 de febrer de 2007, i en el Butlletí Oficial de la Província de València de 30 de gener de 2007. No figura en l'expedient presentació d'al·legacions a la petició efectuada.  
Vist l'informe tècnic favorable de 15 de novembre de 2007, emés pel Servici Territorial d'Energia de València.  
Atés que, d'acord amb la documentació que es troba en l'expedient, l'ampliació sol·licitada s'executarà en terrenys de l'empresa peticionària, en el mateix emplaçament en què es troba autoritzada la subestació transformadora, amb accés des de la carretera CV-50, PK 6, al paratge denominat Sant Bernat, al terme municipal d'Alzira, província de València.  
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1ª del Registre Administratiu de Distribuïdors, Comercialitzadors i Consumidors Qualificats, de la Direcció General de Política Energètica i Mines, del Ministeri d'Indústria, Turisme i Comerç.  
Atés que d'acord amb el projecte d'ampliació presentat, la finalitat de la instal·lació és augmentar la potència actualment existent amb destí al mercat industrial i domèstic, donats els augments de demanda elèctrica en la zona.  
Atés el contingut de l'apartat segon de la disposició transitòria segona de la Llei 17/2007, de 4 de juliol (BOE 05.07.2007), per la qual es modifica la Llei 54/1997, de 27 de novembre, del Sector Elèctric, en establir que els expedients d'autorització d'instal·lacions elèctriques iniciats amb anterioritat a l'entrada en vigor d'esta llei es tramitaran fins a la seua resolució de conformitat amb la legislació anterior.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient, així com el que establix l'apartat segon de la disposició transitòria segona de l'esmentada llei.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer  
Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions elèctriques corresponents a l'ampliació de la subestació transformadora de 220/132/66/20 kV, denominada ST Alzira, amb accés des de la carretera CV-50, PK 6, al paratge denominat Sant Bernat, al terme municipal d'Alzira, província de València, en la part corresponent a la xarxa elèctrica de distribució i les característiques principals de la qual són:  
Sistema de 132 kV:   
- Nova posició d'autotransformador que s'unirà a l'actual enbarrat simple de 132 kV, instal·lant un transformador de potència trifàsic, en bany d'oli, de 80 MVA i relació de transformació 132/66/20 kV.  
Sistema de 66 kV:   
- Nova posició d'autotransformador de 80 MVA que s'unirà a l'actual enbarrat simple de 66 kV.  
Les noves posicions van equipades cada una per un seccionador tripular de barres, un interruptor automàtic amb tres transformadors d'intensitat i tres parallamps autovàlvules.  
Pressupost: 114.598 euros.  
Segon  
Aprovar el projecte d'execució per a l'ampliació de la subestació citada en el punt primer d'esta resolució, firmat per tècnic competent i visat pel col·legi oficial corresponent en data 27 de setembre de 2006.  
Esta resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
2. La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de tres mesos comptadors a partir de la notificació d'esta resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
5. El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual acompanyarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució i l'annex a este aprovats.  
6. L'administració deixarà sense efecte esta resolució en qualsevol moment en què observe l'incompliment de les condicions imposades en esta.Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 14 de desembre de 2007.- El director general d'Energia: Antonio Cejalvo Lapeña.